**АНОТАЦИЯ НА КУРС**

**Работа в електронна образователна платформа Мудъл и виртуални класни стаи**

Целта на курса е да даде практични умения и приложни знания за разработване на електронно съдържание в система за управление на образователно съдържание - moodle. Посетилите курса ще придобият капацитет за самостоятелно управление на образователни потоци от студенти, с пълно администриране в системата moodle: комуникация с обучаемите, проследяване на присъствие, комуникация и персонална връзка със студентите, електронни ресурси, активности, създаване на разнообразни въпроси, оценяване и генериране на студентско досие.

ЛЕКЦИИ   
1. Курсът в moodle - права, достъп, записване на студенти и др.;   
2. Надграждане на moodle функционалност - разработки на доброволци;   
3. Добавяне на ресурс и активност в курс;   
4. Създаване на банка с разнотипни и категоризирани въпроси;   
5. Създаване на тест: самоподготовка, колкоквиум, изпит;   
6. Използване на проверка за плагиатство в есета и документи;   
7. Стратегии за оценяване на студентите;   
8. Интеграция и обмен на данни с външни системи.

УПРАЖНЕНИЯ   
1. Създаване, форматиране и конфигуриране на курс (роли и права за достъп) по специфично задание;   
2. Създаване на разнотипни въпроси с определена тежест и обратна връзка в база с въпроси;   
3. Създаване на тестове по задание: домашна работа, колоквиум, самостоятелна работа и изпит;   
4. Реализиране на различни сценарии за оценяване;  
5. Архивиране и прехвърляне на създадено електронно съдържание;